
SERVICIUL ŞCOLI SPITALE

SC2018 –15029/26.06.2018
RAPORT DE SPECIALITATE
privind  atribuirea în folosinţă gratuită  a  imobilului cu destinaţia de şcoală,  situat în Timişoara  str. Aluniş nr. 36 , către Liceul Teoretic „Grigore Moisil”, în vederea desfăşurării activităţii de învăţământ pe o perioadă de 5 de ani
     Având în vedere Expunerea de motive cu nr. SC2018 –15029/26.06.2018 a Primarului Municipiului Timişoara şi Proiectul de hotărâre privind atribuirea în folosinţă gratuită  a imobilului cu destinaţia de şcoală, situat în Timişoara str. Aluniş nr.36, către Liceul Teoretic „Grigore Moisil”, în vederea desfăşurării activităţii de învăţământ pe o perioadă de 5 de ani
    Facem următoarele precizări:
     În imobilul din str. Aluniş nr 36  care  face parte din domeniul public  al Municipiului Timişoara a funcţionat Grădiniţa PP  nr.1. Activitatea Grădiniţei  PP  nr.1 a fost mutată  în imobilul   din str. Aluniş  nr.41 A, care a rămas disponibil  după  comasarea Şcolii  gimnaziale nr. 14  cu Şcoala  gimnazială nr. 25, activitatea  acesteia  desfăşurându- se  în imobilul   din str. Cosminului 24.

      În baza HCLMT  nr. 324/18.06.2013,  imobilul  din str. Aluniş nr. 36   a fost  atribuit în folosinţă gratuită  către Arhiepiscopia  Ortodoxă  Română Timişoara, pe o perioadă de 5 ani  pentru desfăşurarea cursurilor Şcolii „ Sfântului Antimi Ivireanul”. Dreptul de folosinţă gratuită  asupra imobilului  a  încetat la data de 18.06.2018 şi nu a mai fost prelungit.
      Prin adresa cu nr.4270/22.12.2012, înregistrată la Municipiul Timişoara sub nr. SC2018-32360/22.12.2017, Liceul Teoretic“Grigore Moisil”a solicitat suplimentarea spaţiului necesar  desfăşurării programului şcolar, prin alocarea clădirilor  din str. Aluniş nr. 36 şi  din Bv. Liviu Rebreanu nr. 35 (fosta scoală gimnazială nr.9), datorită creşterii numărului de clase  la nivel  primar şi gimnazial.  
     Prin Hotărârea nr. 84/15.03.2018 Consiliul de Administraţie al Inspectoratului Şcolar Judeţean Timiş a aprobat atribuirea imobilelor mai sus menţionate către Liceul Teoretic „Grigore Moisil”.
      Imobilul din Bv. Liviu Rebreanu nr.35 nu mai poate face obiectul unei  atribuiri către Liceul Teoretic „Grigore Moisil”, ţinâd cont de Hotărârea Consiliului Local nr. 311/15.06.2018  prin  care s-a aprobat demararea procedurilor legale privind înfiinţarea începând cu anul şcolar 2018-2019, a Liceului Teologic Ortodox „Sfantul Antim Ivireanu”, cu nivelurile liceal, gimnazial, primar, nivel preşcolar program prelungit, care să funcţioneze  în imobilul din str. Liviu Rebreanu nr.35 şi includerea acestuia în reţeaua scolară 2018-2019. 
     Conform adresei nr. 4125/14.12.2017 emisă de Ministerul Educaţiei Naţionale, în cazul în care  activitatea unei  unităţi de învăţământ preuniversitar de stat  este transferată  în imobilul  altei unităţi de învăţământ de stat, nu este   necesară emiterea avizului conform de schimbare a destinaţiei  conform  prevederilor Ordinului nr.5.819/2016 al Ministerului Educaţiei Naţionale, întrucât spaţiile vor fi utilizate tot pentru desfăşurarea activităţilor de învăţământ de stat. 
    Având în vedere cele prezentate mai sus şi a faptului că autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea, conform prevederilor art.20, alin.1) din Legea nr.1/2011 a educaţiei naţionale,apreciem că:
    - proiectul de hotărâre privind  atribuirea în folosinţă gratuită  a  imobilului cu destinaţia de şcoală,  situat în Timişoara  str. Aluniş nr. 36 , către Liceul Teoretic „Grigore Moisil”,în vederea desfăşurării activităţii de învăţământ pe o perioadă de 5 de ani,  îndeplineşte condiţiile pentru a fi supus dezbaterii şi aprobării plenului Consiliului Local.

